Trelis/gawiki huggingface dataset:
Scrúdú na Cúirte Bhreithiúnais Idirnáisiúnta maidir le forghabháil na hIosrael ar chríocha Palaistíneacha. Thosaigh Scrúdú na Cúirte Bhreithiúnais Idirnáisiúnta maidir le forghabháil na hIosrael ar chríocha Palaistíneacha sa Háig ar 19 Feabhra 2024. Baineann an cás le gníomhartha a rinne Iosrael roimh an ionsaí ar Gaza in 2023.
Na héisteachtaí.
D’iarr ionadaithe na Palaistíne ar bhreithiúna na Náisiún Aontaithe a dhearbhú go bhfuil forghabháil Iosrael ar a gcríoch mídhleathach.
Dhiúltaigh Iosrael freastal ar na héisteachtaí. Níor sheol Iosrael ach aighneacht i scríbhinn chuig an Chúirt agus ní raibh aon dlíodóir de chuid Iosrael i láthair le linn na n-éisteachtaí poiblí. Mhaígh an ráiteas scríofa cúig leathanach go bhfuil na ceisteanna a chuir Comhthionól Ginearálta na Náisiún Aontaithe claonta.
Seasamh na hÉireann.
Bhí Éire ar cheann de leathchéad tír a raibh aighneachtaí á gcur faoi bhráid na cúirte acu maidir le forghabháil na Iosraelach ar chríocha Palaistíneacha.
Thug Ard-Aighne na hÉireann, Rossa Fanning, thar ceann an Rialtais, le fios go bhfuil sárú tromchúiseach á dhéanamh ag stát Iosrael ar chearta Palaistíneach in Gaza, sa Bhruach Thiar agus in áiteanna eile sa Neasoirthear. Dúirt sé go bhfuil oibleagáid ar stáit éagsúla comhoibriú le deireadh a chur leis an leatrom atá na hIosraelaigh a dhéanamh ar na Palaistínigh. Chuige sin, arsa sé, ba cheart do stáit athbhreithniú a dhéanamh ar na socruithe trádála atá acu le háitribh mhídhleathacha Iosraelacha sna críocha Palaistíneacha lena chinntiú nach bhfuil siad ag tacú "de facto" leis na háitribh sin.
Thug sé le tuiscint freisin gur léir go bhfuil na hIosraelaigh – idir an stát agus na lucht na n-áitreabh mídhleathach – go bhfuil siad ag forghabháil tuilleadh talaimh diaidh ar ndiaidh an t-am ar fad.
Charlotte Olivia Milligan Fox. Cumadóir ceoil Éireannach, bailitheoir ceoil thraidisiúnta agus scríbhneoir ba ea Charlotte Olivia Milligan Fox (17 Márta 1864 – 25 Márta 1916).
Beatha.
Rugadh Charlotte Milligan san Ómaigh i gContae Thír Eoghain ar an 17 Márta 1864 do Charlotte Burns (1842–1916) agus do Seaton F. Milligan (1837–1916), Meitidistigh. Ba í an duine ba shine í de chlann aon duine dhéag, clann ar mhair naonúr díobh. Cláraíodh an naonúr sa Choláiste Meitidisteach i mBéal Feirste. 
Rinne Charlotte staidéar ar an bpianó agus ar chumadóireacht i gColáiste Ríoga an Cheoil i Londain agus sna hardscoileanna ceoil in Frankfurt agus in Milano.
In 1892, chuir sí fúithi i Londain tar éis Charles Eliot Fox a phósadh. Bhunaigh sí Irish Folk Song Society in Londain in 1904 agus bhí sí ina rúnaí oinigh ar an gcumann. Rinne sí cuairt na hÉireann ag bailiú amhráin thraidisiúnta agus fonn, agus rinne sí fein agus a deirfiúracha Edith Wheeler agus Alice Milligan roinnt turas i gContae Aontroma ó 1909 go 1910. Thaifead siad agus thrascríobh amhráin agus d’fhoilsigh ailt agus scóir in "The Journal of the Irish Folk Song Society".
In 1910 thug Fox cuairt ar chósta oirthearach Mheiriceá, mar ar bunaíodh craobh den Irish Folk Song Society i Nua-Eabhrac. Léiríodh an dráma "The Bardic Recital" ar an 16 Márta san Amharclann Náisiúnta in Washington, agus ba í Fox a bhailigh agus a chóirigh an ceol.
Ba í Fox a tháinig ar pháipéir Edward Bunting, agus de réir a huachta fágadh iad ag Ollscoil na Banríona, Béal Feirste. Bhain sí tairbhe as na páipéir chun "The Annals of the Irish Harpers" (London, 1911) a scríobh, leabhar a mhúscail suim arís sa tseanchláirseach agus in Bunting. 
Cumadóireacht.
Is iomaí amhrán a chum Fox, agus bhunaigh sí acu ar amhráin thraidisiúnta. Uaireanta sholáthair a deirfiúracha focail di. Chum sí scór ceolchoirme do "The Last Feast of the Fianna", saothar le Alice Milligan.
Irish Folk Song Society.
In 1904 bhunaigh Fox agus Alfred Perceval Graves an Irish Folk Song Society of London, cumann a fáisceadh as an Folk Song Society, a bunaíodh in 1898. Bhí sé de chuspóir aige amhráin agus foinn as Éirinn a bhailiú agus a fhoilsiú, i dteannta léachtaí agus ceolchoirmeacha a reáchtáil. Ba í iris an chumainn "Journal of the Irish Folk Song Society". 
Comóradh.
Idir 2010 agus 2011 chuir an Ulster History Circle plaiceanna suas ar son daoine cáiliúla as Uladh. Tá plaic ag Charlotte Milligan Fox agus ag Alice Milligan ar Leabharlann Ómaí i gContae Thír Eoghain.
Jason Byrne. Tá níos mó ná duine amháin darb ainm Jason Byrne ann:
Daniel Quayle. Is ceoltóir Manannach é Daniel Quayle. Seinneann sé an giotár, an pianó, agus an basúcaí, uaireanta ina aonar, agus uaireanta in éineacht le Elizabeth Davidson-Blythe.
Tá Gaeilge Mhanann líofa aige, agus cuireann sé an clár raidió "Kiaull as Cooish" i láthair ar Radio Vannin (Raidió Mhanann) gach seachtain.
Éilias I Seiliúicia-Teasafón. Ba é Éilias I Patrarc Eaglais an Oirthir ó 1028 go 1049. Bhí cáil air freisin as graiméar Siricise a scríobh sé thart ar 1000 CR.
Coimisiún Toghcháin (Éire). Is é an Coimisiún Toghcháin in Éirinn an comhlacht reachtúil neamhspleách a dhéanann maoirseacht ar thoghcháin. Bainistíonn an Coimisiún Clár na bPáirtithe Polaitíochta agus tó feidhmeanna aige freisin maidir le fógraíocht pholaitiúil.
Bunús.
Rialaíonn an tAcht Athchóiriú Toghcháin 2022 comhdhéanamh agus feidhmeanna an Choimisiúin. Bunaíodh an Coimisiún Toghcháin an 9 Feabhra 2023. Tháinig sé in ionad an Choimisiúin Reifrinn.
Gníomhartha.
An 30 Lúnasa 2023, d’fhoilsigh an Coimisiún Toghcháin a athbhreithniú ar thoghcheantair na hÉireann. Bhí na moltaí ag teacht leis na riachtanais reachtúla a leagadh síos don athbhreithniú, sin a rá comhionannas “réasúnta” idir na toghlaigh éagsúla ó thaobh na hionadaíochta de. Mhol an Coimisiún : méadaítear líon na dTeachtaí Dála i nDáil Éireann go 174 (ó 160) agus líon na dtoghcheantar Dála go 43 (ó 39).
Gaeilge.
Rinne An Coimisiún Toghcháin praiseach cheart den bhileog as Gaeilge faoi na reifrinn a reáchtáladh ar an 8 Márta 2024. D’fhoilsigh an Coimisiún "leabhráin eolais" 12-leathanach. Ach bhí botúin sa leagan Gaeilge a d’fhág nach raibh cuid den fhoclaíocht sa leabhrán ag teacht leis an reachtaíocht a cuireadh trí Thithe an Oireachtais agus ní raibh aon chiall leis an leagan Gaeilge. Ceartaíodh an bhileog ach tháinig an leagan as Gaeilge amach i bhfad níos déanaí ná an bhileog i mBéarla. Ina theannta sin, bhí an bhileog scríofa i stíl thar a bheith foclach, 12 leathanach in iomlán.
Maoirseacht agus bréagnuacht.
In 2024, dúirt Art O’Leary, Príomhfheidhmeannach an Choimisiúin, nach raibh aon fheidhm reachtúil nó rialála ag an gCoimisiún Toghcháin i leith an bhréageolais agus na mífhaisnéise.
Mar sin dúirt sé gur chóir go mbeadh an t-amhras céanna ar dhaoine faoi chúrsaí nuachta gach lá is bhíonn orthu ar an 1 Aibreáin nuair a chuirtear scéalta bréige amach ar mhaithe leis an gcraic. Na ceisteanna a chur orainn féin: Cé atá á insint seo dom? Conas go bhfuil a fhios agam go bhfuil seo fíor?, agus An bhfuil foinsí iontaofa eile ann?
Eitilt United Airlines 811. Ar 24 Feabhra 1989, b'éigean do eitleán le comhlacht 'United Airlines', Eitilt 811, tuirlingt éigeandála a dhéanamh nuair a séideadh ceann de dhoirse an eitleáin amach le linn na heitilte. Maraíodh naonúr. 
Eachtra.
D'imigh an t-eitleán ó Honolulu, Havái ar a shlí go Auckland. 21 nóiméad níos déanaí, agus an t-eitleán fós ag ardú san aer, tharla an eachtra ag airde 6,700 - 7,000 m. 
Súdh naonúr.paisinéirí amach as an eitleán. Bhí ceann amháin ionghafa i scairdinneall fiú. Bhí na créatúir ag eitilt sa ghrád gnó. Níor thángthas riamh ar na coirp, seachas na baill phearsanta a bhí i scairdinneall uimhir a trí.
Gortaíodh 38 eile a bhí fágtha san eitleán. nó le linn an éalaithe as an eitleán ar an rúidbhealach. B'éigean don Jumbo dul ar ais agus tuirlingt éigeandála a dhéanamh ag aerfort Idirnáisiúnta Honolulu, Haváí. Idir éirí de thalamh agus tuirlingt, mhair an eitilt 31 nóiméad.
Chreid na píolótaí ag an am gur phléasc buama. Ar 21 Nollaig 1988, maraíodh 270 duine nuair a phléasc buama ar bord eitilte de chuid Pan Am (Eitilt 103) i Loch Earbaí san Alban. Ach bhí fabht struchtúrach i gceist an uair seo. Eitleán de dhéantús 'Boeing 747' (Jumbo) a bhí ann, a thosaigh ag eitilt in 1970.
Clifford P. Brangwynne. Ollamh le hinnealtóireacht cheimiceach agus bhitheolaíoch in Ollscoil Princeton, stiúrthóir Thionscnamh Bithinnealtóireachta in Ollscoil Princeton, agus Ollamh June K. Wu ’92 le hInnealtóireacht i is ea Clifford P. Brangwynne. Is taighdeoir é freisin ag Institiúid Leighis Howard Hughes . 
Oideachas.
Bhain Brangwynne céim amach in Ollscoil Carnegie Mellon in 2001 le céim in eolaíocht ábhar agus innealtóireacht, agus bhain sé Ph.D. san fhisic fheidhmeach ó Ollscoil Harvard in 2007. Chaith sé seal ina chomhalta iardhochtúireachta ag an Max Planck Institute, ag obair le Anthony Hyman .
Cíomóisin. Is próitéáis a fhaightear i mbinid é cíomóisin nó reinin. Táirgeann ainmhithe athchogantacha nuabheirthe é i líneáil an ghoile chun an bhainne a ionghabhann siad a ghruthú. Úsáidtear go forleathan é i dtáirgeadh cáise.
Alfred Trubner Nutt. Foilsitheoir, béaloideasóir, agus Ceiltíoch Sasanach ab ea Alfred Trubner Nutt (22 Samhain 1856 – 21 Bealtaine 1910). Rugadh i Londain é in 1856, agus ghlac sé seilbh ar ghnó foilsitheoireachta a athar in 1878 tar éis dó staidéar a dhéanamh sa Fhrainc agus printíseachtaí gnó éagsúla san Eoraip.
Rinne sé taighde tábhachtach ar an mbéaloideas. Bhunaigh sé "The Folk-Lore Journal" agus bhí sé i gceannas ar "The Folklore Society" i Londain. Rinne sé taighde suntasach ar fhréamhacha Ceilteacha fhinscéal an tSoithigh Naofa. Bhí baint aige le bunú Chumann na Scríbheann nGaedhilge in 1898. Bádh Nutt sa bhliain 1910 agus é ag iarraidh a mhac, a bhí faoi mhíchumas, a tharrtháil sa tSéin.
Géarchéim na Mara Rua. Thosaigh Géarchéim na Mara Rua ar 19 Deireadh Fómhair 2023 nuair a chaith na Houthi, atá lonnaithe san Éimin, diúracáin in aghaidh Iosrael. I mí na Samhna 2023 chuir na Houthi, tús le feachtas ag ionsaí longa tráchtála sa Mhuir Rua. 
Feachtas.
Tá tacaíocht na hIaráine ag na Houthi. Tá an chuma ar chúrsaí go bhfuil na Houthi, atá lonnaithe i dtuaisceart agus in iarthar Éimin (ar chósta na Mara Rua) níos bagraí agus níos trodaí ná aon ghrúpa eile a fhaigheann tacaíocht ón Iaráin. 
Bhí na hionsaithe dírithe ar Iosrael i bhfianaise a bhí ag tarlú i nGaza - an coimhlint Iosrael-Gaza - cé go raibh longa eile buailte ag na mílisteoirí nach le Iosrael iad. Cé go bhfuil Éimin níos mó ná 2,000 ciliméadar ó Iosrael, d’éirigh leo dróin agus diúracáin a scaoileadh le hIosrael díreach tar éis ionradh na hIosrael ar Gaza.
D’éirigh leis na Houthi báid bheaga a sheoladh chun roinnt long a ionsaí, fiú d’éirigh leo ingearán a chur san aer chun long amháin a ghabháil.
Mar gheall air sin, ní raibh na longa tráchtála úsáid a bhaint as an gCanáil Shuais níos mó. Ach is bealach tábhachtach tráchtála an Mhuir Rua agus an Chanáil do chomhlachtaí lastais mar go ngiorraíonn sé an t-aistear go suntasach idir an Áise agus an Eoraip.
Frithionsaithe an Iarthair.
Sna 2010idí, bhí longa cabhlaigh ó thart ar 30 tír lonnaithe sa cheantar mar chuid de chomhghuaillíocht idirnáisiúnta a bunaíodh chun déileáil leis na foghlaithe mara ón tSomáil. I mí Nollag 2023, tháinig cuid mhaith de na tíortha i gcomhghuaillíocht nua chun dul i ngleic leis na hionsaithe ó na Houthi. Chuir na Stáit Aontaithe agus a chomhghuaillithe "Operation Prosperity Guardian" i bhfeidhm. Ach tháinig sé go solas go tapa go raibh an feachtas sin mí-éifeachtach. 
Lean na reibiliúnaigh Houthi lena mbagairtí ar loingseoireacht tráchtála in ainneoin foláirimh ó na Stáit Aontaithe agus a gcomhghuaillithe. D'fhógair cuid mhaith de na comhlachtaí coimeádán go raibh siad chun an Chanáil a sheachaint go dtí go mbeadh an ghéarchéim thart.  Chuir sé seo le costas earraí  iompórtáilte ar fud an domhain. 
Le linn aimsir na Nollag bhí an chuma ar chúrsaí go raibh rudaí ag imeacht ó smacht sa Mheánoirthear. Sheol na Houthi ionsaí ollmhór eile ar longa sa Mhuir Rua le linn mí Eanáir 2024. 
Mar gheall air sin, thosaigh comhghuaillíocht idirnáisiúnta faoi cheannas na Stát Aontaithe ag ionsaí suíomhanna Houthi in Éimin ón aer. Mar shampla scrios Cabhlach na Stát Aontaithe diúracáin frithloinge a líomhnaítear a bhí ag iompar trodaithe ó Éimin. Bhí hionsaithe an Iarthair dírithe ar áiseanna stórála armlóin agus córais chosanta Houthi, srl. Ach bhí na Houthi in ann cur suas le hionsaithe ó aerfhórsa na hAraibe Sádaí idir 2015-2022, agus bhí ullmhúcháin déanta acu chun déileáil le cuid de na hionsaithe ón gComhghuaillíocht. Mar sin bhí siad in ann leanúint leis an mbrú ar longa sa Mhuir Rua agus ar chóras trádála an domhain.
Grand Prix Bairéin. Is imeacht rásaíocht charranna Foirmle a hAon i mBairéin é Grand Prix Bairéin (Araibis: جائزة البحرين الكبرى), nó an Gulf Air Bahrain Grand Prix go hoifigiúil mar gheall ar chúiseanna urraíochta. Tharla an chéad rás ar 4 Aibreán 2004 ag Ráschúrsa Idirnáisiúnta Bairéin. Ba é an chéad Grand Prix Foirmle a hAon a eagraíodh sa Mheánoirthear. Is é an dara, tríú, nó ceathrú rás ar an fhéilire Foirmle a hAon. Sa séasúr 2006, mhalartaigh Bairéin leis an osclóir traidisiúnta, Grand Prix na hAstráile, a bhí curtha ar athlá chun teacht le chéile a sheachaint le Cluichí an Chomhlathais.
Susie Wolff. Is iarthiománaí rásaíochta gairmiúla Albanach agus stiúrthóir bainistíochta reatha Acadamh F1 í Suzanne Wolff MBE (née Stoddart). Rugadh í ar an 6ú Nollag 1982 i An t-Òban, Albain.
Gairm.
Chuir Susie Wolff, tús lena gairmréim iomaíoch motorsport nuair a bhí sí ocht mbliana d'aois, ag tosú amach mar a rinne an oiread sin dá lucht rásaíochta, ar an mbóthar karting. I 1996, nuair a bhí sí 13, ainmníodh í mar tiomanaí rásaíocht cairtín baineann Briotanach na bliana. Faoi an am a bhí sí ocht mbliana déag d'aois, bhí ainm s'aici isteach sa rangú Chraobh an Domhain. Ar feadh seacht mbliana, rás Suise Craobhchomórtas Carranna Camchuairte na Gearmáine faoi Mercedes Benz, ach tar éis 2015, stop sí ag rásaíoht go hiomaíoch san hiomlán. 
Tar éis di ainm a dhéanamh di féin i karting, Formula Renault agus DTM do Mercedes-Benz, chuaigh Susie ar aghaidh chun stair a dhéanamh ag Grand Prix na Breataine 2014 trí bheith ar an gcéad bhean a ghlac páirt i deireadh seachtaine rás Formula 1 i 22 bliain. Tar éis 2015, stop sí ag rásaíoht go hiomaíoch san hiomlán.
Tar éis di éirí as an tiomáint in 2015 agus mar chuid dá tiomantas d'athrú dearfach a dhéanamh laistigh den spórt, in 2016 sheol Susie Dare To Be Different, eagraíocht atá dírithe ar thallann na mban a thiomáint tríd an gcéad ghlúin eile a spreagadh agus rannpháirtíocht na mban a mhéadú i ngach leibhéal agus gné de mhótarspórt.
Marta García. Is tiománaí F1 í Marta García.
Bunús.
Rugadh Marta García i Dénia sa Spáinn ar an 9ú lá de mhí Lúnasa 2000.
Óige agus Oideachas.
Ag aois 10, bhí a fhios aici go raibh sí ag iarraidh a bheith ina tiománaí F1. Dúirt sí lena hathair go raibh sé seo cad a bhí sí ag iarraidh dhéanamh lena saol.
Teaghlach.
Is iad Francisco agus Paqui García a tuistí. Tá deirfiúr amháin aici darb ainm Esther García.
Gairm.
Thosaigh Marta García a gairm i F1 agus thóg sí abhaile go leor corn, cosúil leis an 'CIK-FIA Karting Academy Trophy' agus an 'Trofeo delle Industrie' an dá cheann acu in 2015. Tá sí anois ag tiomáint le PREMA Racing i F1 Academy.
Caint.  &lt;ns&gt;0&lt;/ns&gt;
 &lt;revision&gt;
 &lt;timestamp&gt;2024-02-26T22:21:03Z&lt;/timestamp&gt;
 &lt;contributor&gt;
 &lt;username&gt;TGcoa&lt;/username&gt;
 &lt;/contributor&gt;
 &lt;comment&gt;Ag athdhíriú go Dialóg&lt;/comment&gt;
 &lt;model&gt;wikitext&lt;/model&gt;
 &lt;format&gt;text/x-wiki&lt;/format&gt;
IM-1. Ar 22 Feabhra 2024, thuirling IM-1, spásárthach ó na Stáit Aontaithe (ach spásárthach príobháideach de chuid Intuitive Machines), gan tuisliú gar do mhol theas na gealaí, limistéar ar an ngealach gur beag taighde a bhí déanta ann. Tá suim ar leith ag eolaithe san oighear uisce, toisc go bhféadfaí é a úsáid fá choinne breosla, ocsaigine agus uisce óil.
Cúlra.
Is suíomh straitéiseach é mol theas na gealaí. Measann eolaithe go mb’fhéidir go bhfuil uisce reoite sna cráitéir ar thaobh dorcha na gealaí, cráitéir a bhíonn faoi scáth i gcónaí. Creidtear go mb'fhéidir go bhféadfaí an-leas a bhaint san am atá le teacht as an leac oighir ag an mol theas. Cuir i gcás, d'fhéadfaí uisce óil nó ocsaigin le haghaidh spásairí idirnáisiúnta a dhéanamh as an leac oighir, é sin nó breosla a dhéanamh as.
Tá dromchla mhol theas na gealaí fíorgharbh agus aimhréidh, agus theip ar iarrachtaí spáseolaithe ó thíortha eile roimhe seo árthach a chur ann. Go deimhin, theip ar spásárthach ón Rúis tuirlingt ann cúpla lá roimh Chandrayaan-3, ar 19 Lúnasa 1923. Sheol an Rúis Luna-25 chun na gealaí ach d’imigh an spásárthach sin ó smacht agus bhuail sí in éadan na gealaí.
Misean.
Spásárthach príobháideach ar an ngealach atá in IM-1. D’éirigh le comhlacht príobháideach (Intuitive Machines) spásárthach a sheoladh chuig an ngealach don chéad uair riamh. Ba é seo an chéad uair le 50 bliain gur leaindeáil spásárthach ó Mheiriceá ar an ngealach.
Tá cuma ar an scéal gur leaindeáil an spásárthach go míchothrom, ach bhí teachtaireachtaí ag teacht ón spásárthach chuig an gcomhlacht. Ní raibh aon duine ar an spásárthach, ach thug an turas seo eolas dúinn faoin tslí le spásairí a chur chuig an ngealach amach anseo.
Grand Prix na hAraibe Sádaí. Is imeacht rásaíocht charranna Foirmle a hAon san Araib Shádach é Grand Prix na hAraibe Sádaí (Araibis: جائزة السعودية الكبرى). Tharla an chead rás ar an 5 Nollaig 2021 le Lewis Hamilton mar bhuaiteoir an rása. Reáchtáladh an chéad eagrán den rás in Jeddah. Ba é an cúigiú rás lán-oíche ar fhéilire Foirmle a hAon, ag leanúint Grands Prix Singeapór, Bairéin, Sakhir agus Catar.
Grand Prix na hAstráile. Is imeacht rásaíocht charranna Foirmle a hAon san Astráil é Grand Prix na hAstráile atá faoi chonradh chun Foirmle a hAon a óstáil go dtí 2035. Tá sé ceann de na comórtais mótarspóirt atá fós beo atá eagraithe san Astráil, bogadh an Grand Prix go minic le 23 ionad úsáidte ón chéad rás ar Oileán Phillip i 1928. Rinneadh páirt den Chraobhchomórtas Dhomhanda Foirmle a hAon de i 1985. Ó 1996 ar aghaidh, reáchtáladh é ag Ráschúrsa Páirc Albert i Melbourne, le 2020 agus 2021 mar eisceachtaí, nuair a chuireadh na rásaí ar ceal de bharr na paindéime COVID-19.Roimhe sin, reáchtáladh é in Adelaide.
Iar-eagarthóireacht. Is éard is iar-eagarthóireacht ná an próiseas trína leasaíonn daoine aistriúchán meaisínghinte chun táirge deiridh inghlactha a bhaint amach. Tugtar iar-eagarthóir ar dhuine a dhéanann iar-eagarthóireacht. Tá coincheap na hiar-eagarthóireachta nasctha le coincheap na réamh-eagarthóireachta. Agus téacs á aistriú trí ríomhaistriúchán, is féidir na torthaí is fearr a bhaint amach trí réamheagarthóireacht a dhéanamh ar an mbuntéacs – mar shampla trí phrionsabail na teanga rialaithe a chur i bhfeidhm – agus ansin iar-eagarthóireacht a dhéanamh ar an ríomhaistriúchán. Ní hionann é agus eagarthóireacht, a thagraíonn don phróiseas feabhsúcháin a chuirtear i bhfeidhm ar théacs a chruthaigh duine (próiseas ar a dtugtar "athbhreithniú" go minic i réimse an aistriúcháin). Is féidir téacs a ndearnadh iar-eagarthóireacht air a athbhreithniú ina dhiaidh sin chun a chinntiú go ndéantar profléamh ar chaighdeán na roghanna teanga chun botúin shimplí a cheartú.
Is éard atá i gceist leis an iar-eagarthóireacht ná aschur ó ríomhaistriúchán a cheartú lena chinntiú go gcomhlíonann sé leibhéal cáilíochta a shocraítear roimh ré idir an cliant agus an t-iar-eagarthóir. Tá sé mar aidhm ag iar-eagarthóireacht éadrom an t-aschur a dhéanamh intuigthe. Tá sé mar aidhm ag iar-eagarthóireacht iomlán é a dhéanamh feiliúnach ó thaobh stíle de freisin. Le dul chun cinn sa ríomhaistriúchán, tá iar-eagarthóireacht iomlán ag teacht chun cinn mar mhalairt ar aistriúchán láimhe. Tacaíonn beagnach gach uirlis aistriúcháin ríomhchuidithe leis an iar-eagarthóireacht ó ríomhaistriúchán.
Masafer Yatta. Bailiúchán de 19 sráidbhaile Palaistíneach sa Bhruach Thiar is ea Masafer Yatta (, litrithe freisin Mosfaret Yatta), i nGobharnóireacht Heabrón i Stát na Palaistíne, atá suite idir 14 agus 24 ciliméadar ó dheas ó chathair Heabrón, i ndeisceart Chnoic Heabrón. Tá na sráidbhailte suite laistigh de theorainn chathrach Yatta. Creidtear go dtagann an logainm "Masafer" ó na focail Araibise le haghaidh "ag taisteal", i bhfianaise an achair is gá chun taisteal ó Yatta, nó " rud ar bith " i bhfianaise an chreidimh áitiúil nach mbeadh " rud ar bith " in ann maireachtáil sa cheantar."'
An Feabhal (idirdhealú). Abhainn in iarthuaisceart na hÉireann is ea an Feabhal
D'fhéadfadh é gurbh ionann An Feabhal fosta agus:
Lár Uladh. Is féidir le Lár Uladh tagairt le:
Troidfidh cailleach i gcruachás. Is seanfhocal Gaeilge é troidfidh cailleach i gcruachás. Ciallaíonn sé go seasfaidh an duine (nó an pobal) is ceansa an fód in aghaidh ionsaitheora a théann thar fóir.
Béarla.
I mBéarla, deirtear “Even a worm will turn”, frása a taifeadadh ar dtús i mbailiúchán seanfhocal le John Heywood in 1546, san fhoirm “Treade a worme on the tayle, and it must turne agayne.” D'úsáid William Shakespeare é in "Henry VI, Cuid 3:"
Dlí Athchóirithe Nádúir an Aontais Eorpaigh. Is éard atá i gceist le Dlí Athchóirithe Nádúir an Aontais Eorpaigh (Béarla: EU Nature Restoration Law) ná athchóiriú a dhéanamh ar thalamh ar bhealach nádúrtha. Thug Parlaimint na hEorpa a beannacht don Dlí ar 27 Feabhra 2024 (tuigtear go nglacfaidh Airí Comhshaoil an AE leis freisin i mí an Mhárta 2024). 
An dlí.
Ghlac Parlaimint na hEorpa in 2024 le dlí suaitheanta an AE chun athchóiriú a dhéanamh ar an dúlra, ag cloí le cuid den phlean a bhí ann cosaint a dhéanamh ar an timpeallacht i ndiaidh agóidíocht na bhfeirmeoirí.
Sa chéad dul síos, caithfidh tíortha an Aontais Eorpaigh (AE) plean a leagan amach faoin gcaoi a ndéanfar athchóiriú ar 20% de thalamh agus réimsí farraige an AE faoin mbliain 2030. Caithfidh siad na pleananna a leagan amach roimh 2027.
Tá an sprioc ann go mbeidh na héiceachórais ar fad curtha san áireamh faoi 2050. Tá spriocanna áirithe aeráide leagtha síos sa dlí nua.
Cur in aghaidh.
Is beag fáilte atá á chur ag feirmeoirí roimh an dlí. Creideann roinnt feirmeoirí go mbeidh a slí bheatha siar leis. Ach dúirt an Feisire Eorpach, Sean Kelly go bhfuil geallúint faighte aige ó Choimisinéir Talmhaíochta an AE nach mbeidh aon iallach ar fheirmeoirí géilleadh don dlí seo, agus go mbeadh cúiteamh ann do pé feirmeoir a bheadh sásta a bheith páirteach sa scéim.
An Dlí in Éirinn.
Ritheadh An tAcht um Fhiadhúlra (Leasú), 2023 agus an Plean Gníomhaíochta Náisiúnta na hÉireann um Bithéagsúlacht, 2023 don tréimhse 2023-2030. Tá ar gach údarás áitiúil in Éirinn plean bithéagsúlachta dá gcuid féin a chur i dtoll a chéile, a nuashonrú agus a chur i ngníomh. Cuireadh acmhainn bhreise ar fáil don tSeirbhís Páirceanna Náisiúnta agus Fiadhúlra, de réir an phlean, le dul i ngleic le daoine agus le heagraíochtaí a sháraíonn an dlí.
Grand Prix na Seapáine. Is imeacht rásaíocht charranna Foirmle a hAon san tSeapáin é Grand Prix na Seapáine (Seapáinis: 日本グランプリ) atá faoi chonradh chun Foirmle a hAon a óstáil go dtí 2029. Go stairiúil, is é an tSeapáin ceann de na rásaí deireanacha den séasúr, agus mar sin ba é Grand Prix na Seapáine an áit do go leor rásaí craobhchinniúnacha, le 13 Curaidh Tiománaithe Dhomhanda á bhaint amach thar na 36 Grands Prix a raibh páirteach den Churadh Dhomhanda. Bhí an tSeapáin an t-aon náisiún Aiseach ar óstáíl rás Foirmle a hAon (Grand Prix an Aigéin Chiúin san áireamh) go dtí teacht na Malaeisia ar an fhéilire i 1999.